Arica
Store norske leksikon,Geografi,Verdens geografi,Sør-Amerikas geografi,Chiles geografi
Arica er Chiles nordligste by. Den ligger ved Stillehavskysten, 18 kilometer sør for grensen mot Peru. Bykommunen har 221 364 innbyggere (INE, 2017).
Arica er en viktig havn, også for innlandsstaten Bolivia. Byen er et kommunikasjonsknutepunkt med internasjonal lufthavn og som endepunkt for jernbanen fra La Paz i Bolivia og fra Tacna i Peru. Det utskipes råolje via rørledning fra Oruro i Bolivia. Industrien er allsidig, blant annet foredling av fiskemel. Domkirken San Marcos er tegnet av Alexandre Eiffel.Byen ble grunnlagt i 1541 og tilhørte Peru fram til 1879, da den ble okkupert av Chile under salpeterkrigen. Les mer i Store norske leksikon Chiles geografi Chiles befolkning Chiles historie